hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy es es nl en hy hy en hy en hy en hy en hy hy hy hy hy hy hy hy en hy en
ՀՀ աշխատանքի և սոցիալական հարցերի նախարար Աղվան Վարդանյանը հունվարի 22-ին ՀՀ վարչապետին ներկայացրեց նախարարության 2006թ. հաշվետվությունը: Նախարարության գործունեությունը գնահատվեց լավ | ՀՀ աշխատանքի և սոցիալական հարցերի նախարարություն
ՀՀ ԱՍՀՆ ՏՀՏ ենթակառուցվածքը սպասարկող մարմին
Կենտրոնացված կարգով իրականացված գնման ընթացակարգերի արդյունքում կնքված պայմանագրեր
Գլխավոր ՏԵՂԵԿԱՏՎԱԿԱՆ ՀԱՐԹԱԿ Նորություններ ՀՀ աշխատանքի և սոցիալական հարցերի նախարար Աղվան Վարդանյանը հունվարի 22-ին ՀՀ վարչապետին...
2006թ. նախարարությունը շարունակել է աշխատանքի և սոցիալական ոլորտի քաղաքականության հիմնական գերակայություններն ավարտական տեսքի բերելու աշխատանքները` առավել համահունչ դարձնելով կառավարության սոցիալ-տնտեսական քաղաքականությանը և եվրակառույցների հիմնարար սկզբունքների վրա խարսխված չափորոշիչներին, դրանցից բխող պարտավորություններին:
Լուրջ քայլեր են ձեռնարկվել սոցիալական պաշտպանության համակարգի զարգացման ու կատարելագործման, այդ համակարգը կանոնակարգող իրավական ակտերի ստեղծման ուղղությամբ: Կարևորվել է բնակչության արդյունավետ զբաղվածության ապահովումը, աշխատանքով պայմանավորված` եկամուտների ավելացումը, սոցիալական իրավունքի լիարժեք իրացման պայմանների ստեղծումը, սոցիալական աջակցության հասցեականության մեծացումը, կենսաթոշակների ու նպաստների շարունակական աճը: Մշտական ուշադրության կենտրոնում են եղել հաշմանդամների, տարեցների, կանանց ու երեխաների հիմնահարցերը: Ակտիվացել են շփումները միջազգային կազմակերպությունների հետ, սոցգործընկերության կողմերի միջև ծավալվել է փոխշահավետ երկխոսություն:
2006թ. նախարարության մշակած և ՀՀ կառավարություն ներկայացրած 17 օրենքի նախագծից 10 ն արդեն իսկ ընդունել է ՀՀ ԱԺ, ընդունվել է ՀՀ կառավարության և ՀՀ վարչապետի 48 որոշում: Պետական գրանցում է ստացել ՀՀ աշխատանքի և սոցիալական հարցերի նախարարի 14 նորմատիվ հրաման: Քննարկման փուլում են օրենքի 7 և ՀՀ կառավարության որոշման 10 նախագծեր:
Մշակվել է ՀՀ ժողովրդագրական քաղաքականության հայեցակարգը:
Նախարարության միջոցով ֆինանսավորվող պետական բյուջեի 40 ծախսային ծրագրերով նախատեսվել է շուրջ 32,478,7 մլն դրամ: Նախնական տվյալներով` փաստացի ֆինանսավորումը կազմել է 32,384,6 մլն դրամ կամ նախատեսվածի 99,71%-ը:
Մարդասիրական օգնության և բարեգործական նվիրատվությունների միջոցով ստացվել է 193,7 մլն դրամի ինչպես բնաիրային, այնպես էլ դրամական օգնություն:
Աշխատանք և զբաղվածություն: Այս բնագավառում վարվող քաղաքականության նպատակն է նպաստել տնտեսության զարգացմանը, աշխատաշուկայում աշխատանք փնտրողների մրցունակության բարձրացմանը, գործատուների կողմից նոր աշխատատեղերի ստեղծմանը, դրանք համապատասխան մասնագետներով համալրմանը:
2007թ. հունվարի 1-ի դրությամբ զբաղվածության տարածքային կենտրոններում հաշվառված է աշխատանք փնտրող 102172 քաղաքացի, որից գործազուրկ է 84574-ը: Տարվա ընթացքում աշխատանքի է տեղավորվել 8268 մարդ, ժամանակավոր աշխատանքով ապահովվել է շուրջ 10250-ը: Գործազրկության մակարդակը կազմել է 7,2%` տարեսկզբի 7,7%-ի փոխարեն: Տարեսկզբից գործազրկության նպաստ ստանալու իրավունք է ձեռք բերել շուրջ 12500 գործազուրկ` նախորդ տարվա 8645-ի փոխարեն:
2006թ. ուսուցման ծրագրերում ընդգրկվել է 948 գործազուրկ, 98 հաշմանդամ: Մոտ 100 անձ ուսուցումն ավարտելուց անմիջապես հետո տեղավորվել է աշխատանքի: 2006թ. աշխատանքի է տեղավորվել 2005թ. ուսուցում անցածների մոտ 70%-ը:
Ավելացել է ՙՎարձատրվող հասարակական աշխատանքների կազմակերպում՚ ծրագրում ընդգրկված անձանց թիվը` 10254 մարդ:
ՄԱԿ-ի Համաշխարհային պարենի ծրագրի «Սնունդ ուսուցման դիմաց» ծրագրում ընդգրկվել է աշխատանք փնտրող 1300 անձ:
Համաշխարհային բանկի կողմից ֆինանսավորվող «Դպրոցական աշխատակազմի օպտիմալացման և սոցիալական աջակցության» ծրագրի շրջանակներում 1705 ուսուցիչ տեղավորվել է աշխատանքի, 1500-ն ընդգրկվել են տարբեր ենթածրագրերում:
Շարունակվել են աշխատանքային իրավահարաբերությունները կարգավորող օրենսդրության կատարելագործման աշխատանքները: «Նվազագույն ամսական աշխատավարձի մասին» ՀՀ օրենքում կատարված փոփոխությամբ նվազագույն ամսական աշխատավարձը 15000 դրամի փոխարեն 2007թ. սահմանվել է 20000 դրամ, քաղաքացիական ծառայողների բազային աշխատավարձը 30000 դրամի փոխարեն սահմանվել է 35500 դրամ: «Հանրային ծառայողների վարձատրության ռազմավարությունը հաստատելու մասին» ՀՀ կառավարության որոշման նախագծով առաջարկվել են հանրային ծառայողների վարձատրության միասնական մեխանիզմներ: Ներկայացվել են զեկուցներ ԱՄԿ-ի կոնվենցիաներով և Վերանայված եվրոպաական սոցիալական խարտիայով ՀՀ ստանձնած պարտավորությունների մասին:
Աշխատանքի պետական տեսչություն: Կատարվել են 4950 ծրագրային և ըստ անհրաժեշտության ստուգումներ, արձանագրվել է թերությունների և խախտումների ավելի քան 11120 դեպք, կազմվել է շուրջ 4890 ակտ, գործատուների կողմից աշխատողներին վճարվել է ավելի քան 51 մլն դրամ չհաշվարկված և չվճարված աշխատավարձ, իսկ վարչական տուգանքի տեսքով հաշվարկվել է պետբյուջե վճարման ենթակա ավելի քան 304 մլն դրամ: Հայտանաբերվել է անօրինական աշխատանքի 2300 դեպք:
Սոցիալական ապահովագրություն և կենսաթոշակային ապահովություն: Մշակվել է «Պետական ծառայողների կենսաթոշակային ապահովության մասին» ՀՀ օրենքի նախագիծը, որով փորձ է արվում ստեղծել պետական ծառայողների կենսաթոշակային ապահովության միասնական համակարգ:
Շարունակվել են կենսաթոշակային համակարգը բարեփոխելու և այն առավել արդյունավետ ու կայուն դարձնելու ուղղությամբ տարվող աշխատանքները, ինչը ՀՀ կառավարությունը սահմանել է որպես գերակա խնդիր: Կենսաթոշակային բարեփոխումների շրջանակներում շարունակվում են կենսաթոշակային համակարգի բարեփոխումների ռազմավարության քննարկումները:
Գործունեության մյուս կարևոր ուղղությունը եղել է սոցիալական ապահովության քարտերի համակարգի ներդրման աշխատանքները: 2007թ. հունվարի 1-ի դրությամբ սոցիալական քարտ է հատկացվել շուրջ 2,7 մլն անձի:
ՀՀ սահմանադրական դատարանի 2006թ. հոկտեմբերի 4-ի թիվ ՍԴՈ-649 որոշումից հետո նախարարությունը մշակել և շրջանառության մեջ է դրել համապատասխան իրավական ակտերի նախագծեր, որոնք ապահովում են, մի կողմից` ՀՀ սահմանադրական դատարանի որոշման կատարումը և սոցիալական քարտից հրաժարվող քաղաքացիների իրավունքների իրացումը, մյուս կողմից` սոցիալական քարտերի համակարգի բնականոն գործունեությունը:
Սոցիալական աջակցություն: 1999-2005թթ. աղքատությունը հանրապետությունում նվազել է` 55.05%-ից 29.8%, ծայրահեղ աղքատությունը` 22.91%-ից 4.6%: 2006թ. ընտանիքների անապահովության գնահատման համակարգում հաշվառված 181907 ընտանիքից ընտանեկան նպաստ է ստացել ամսական, միջին հաշվով, 130170-ը կամ հաշվառվածների շուրջ 71,56 %-ը, իսկ հրատապ օգնություն` շուրջ 9561 ընտանիք կամ հաշվառվածների 5,2%-ը: Ընտանեկան նպաստի միջին ամսական չափը կազմել է 15 հազար դրամ` նախորդ տարվա համեմատությամբ 20%-ով ավելի: Ընտանեկան նպաստի իրավունք ունեցող ընտանիքներին միանվագ դրամական օգնություն է տրվել երեխայի ծննդյան կապակցությամբ` 4200 ընտանիքի, երեխայի առաջին դասարան ընդունվելու կապակցությամբ` 14220 ընտանիքի, ընտանիքի անդամի մահվան դեպքում` 121 ընտանիքի: Երեխաների ծննդյան նպաստ է տրվել շուրջ 29 հազար, մինչև 2 տարեկան երեխայի խնամքի նպաստ` 5145 ընտանիքի:
Սկսվել է նախկին ԽՍՀՄ խնայբանկի ՀԽՍՀ հանրապետական բանկում մինչև 1993թ. հունիսի 10-ը դրամական ավանդ ներդրած անձանց փոխհատուցում տրամադրելու ծրագիրը: Օգոստոս ամսից ավանդի փոխհատուցում է ստացել շուրջ 6700 անձ:
2006թ. մայիսի 3-ի ավիավթարից զոհված անձանց ընտանիքներին (87 զոհվածներ) տրամադրվել է դրամական աջակցություն. պետական բյուջեից` յուրաքանչյուր զոհվածի հաշվով 1,5 մլն դրամ, բնակչության հանգանակած գումարներից` 1 մլն դրամ:
Մարդասիրական օգնություն: ՄԱԿ-ի Համաշխարհային պարենի «Օգնության սննդի բաշխում» ծրագրի շրջանակներում Երևան քաղաքում, Շիրակի, Լոռու մարզերի քաղաքային բնակավայրերում իրականացվել է 5 փուլ, յուրաքանչյուր փուլում շուրջ 35000 ընտանիքի բաշխվել է սնունդ` ընդամենը 4 175 տոննա ալյուր, 184240լ բուսական յուղ, 167,2 տոննա ոսպ, Երևան քաղաքի 3000 և Գյումրի քաղաքի 700 միայնակ տարեցների հատկացվել է պարենի օգնություն:
Բարեգործական կազմակերպությունների համագործակցությամբ սոցիալական աջակցություն է ցուցաբերվել պատերազմի մասնակիցներին, հաշմանդամներին, զոհված զինծառայողների, անապահով, բազմազավակ և կարիքավոր այլ ընտանիքների:
Հաշմանդամների և տարեցների հիմնահարցեր: 2006թ. հաշմանդամներին տրամադրվել է 15030 պրոթեզաօրթոպեդիկ և վերականգնողական պարագա, այդ թվում` վերանորոգվել է 1267 ը, ձեռք է բերվել հաշմանդամի 200 սայլակ, լսողական 500 սարք, բաշխվել են հաշմանդամի 336 սայլակ և 1033 լսողական սարք: Տպագրվել և տրամադրվել է հատուկ տառատեսակներով (Բրայլյան) 5000 տետր, 74400 բյուլետեն, 35000 թերթ բրայլյան գիրք և 1000 ժամ ՙԽոսող գիրք՚: ՙԱՐԹՄԵԴ՚ բժշկական վերականգնողական և «Սթրես» կենտրոններում, պետական պատվերի շրջանակներում, վերականգնողական բուժում է ստացել 955 մարդ:
Տարվա ընթացքում փորձաքննվել է 60719 անձ, առաջին անգամ` 18404 անձ, հաշմանդամ է ճանաչվել 17650 անձ, վերափորձաքննվել է 42315 անձ, հաշմանդամ է ճանաչվել 41550 անձ: Համակարգի 4 տուն-ինտերնատներում խնամվել է 1000 տարեց: Թիվ 1 տուն-ինտերնատին կից 2006թ. հունվարից գործում է անօթևան մարդկանց ժամանակավոր կացարանը` 30 տեղով, սպասարկվել է շուրջ 220 մարդ: Միայնակ տարեցների և հաշմանդամների տնային պայմաններում սոցիալական սպասարկման կենտրոնն սպասարկել է 1200 կենսաթոշակառուի:
2006թ. բնակարանային պայմանների բարելավման նպատակով, վարկ ստանալու համար, հայտ է ներկայացվել 39 բռնադատվածի համար, 294 բռնադատված ստացել է միանվագ դրամական փոխհատուցում:
Ընտանիքի, կանանց և երեխաների հիմնահարցեր: «Պետական աջակցություն Հայաստանի Հանրապետությունում մանկական խնամակալական կազմակերպությունների շրջանավարտներին» ծրագրի շրջանակներում 2006թ. 56 շահառուների համար գնվել են գույք և կենցաղային ապրանքներ:
Համակարգում գործող 8 մանկատներում խնամվում է 934 երեխա, որոնցից 354-ը` մասնագիտացված մանկատներում:
Կատարվել է որդեգրման ենթակա երեխաների, որդեգրողի թեկնածուների և որդեգրողների կենտրոնացված հաշվառում: Հաշվառվել է որդեգրողի 330 թեկնածու, որդեգրման ենթակա 203 երեխա, որդեգրվել է 87-ը (35-ը` օտարերկրյա որդեգրողների կողմից):
Իրականացվել են «Երեխայի իրավունքների պաշտպանության», ինչպես նաև «Գենդերը և քաղաքականությունը Հարավային Կովկասում» ՄԱԿԶԾ-ի հետ համատեղ ծրագրերով, ՄԱԿ-ի Կանանց զարգացման հիմնադրամի հետ փոխըմբռնման հուշագրով, «Կանանց վիճակի բարելավման և հասարակության մեջ նրանց դերի բարձրացման 2004-2010թթ. ազգային ծրագրով» նախատեսված տարեկան միջոցառումները:
Վերահսկողություն և սոցիալական մոնիթորինգ: Արձանագրվել է ընտանեկան նպաստի սխալ նշանակված և վճարված 8.891.000 դրամ, կենսաթոշակի` 2.581.523 դրամ, ետգանձման ենթակա գործազրկության նպաստի գումարը կազմել է 1.042.806 դրամ: Պետական բյուջեին հասցված վնասի վերականգնումն ընթացքի մեջ է:
Տեղեկատվական հոսքերի կառավարում: «Նորք» տեղեկատվավերլուծական կենտրոնը շարունակել է Անապահովության գնահատման «Նպաստ», զբաղվածության «Գործ», հաշմանդամների «Փյունիկ», մանկատան երեխաների և որդեգրումների հաշվառման «Մանուկ», «Սոցիալական քարտ» և այլ տեղեկատվական համակարգերի շահագործման աշխատանքները:
Անձնակազմի կառավարում: Նախարարության համակարգում աշխատում է 888 աշխատակից, որից 537-ը քաղաքացիական ծառայող է: 2006թ. համալրվել է նախարարության աշխատակազմի քաղաքացիական ծառայության 149 թափուր պաշտոն: Արտամրցութային կարգով ավելի բարձր պաշտոնների է նշանակվել 10 քաղաքացիական ծառայող: Վերապատրաստվել է 147 քաղաքացիական ծառայող, որոնցից 110-ն ատեստավորվել է:
Գիտահետազոտական աշխատանքներ և վերապատրաստում: Կարևորվել են «Աշխատանքի և սոցիալական հետազոտությունների ազգային ինստիտուտի» հզորացումը և նրա դերի ու գործունեության արդյունավետության բարձրացումը:
Մշակվում է հանրապետության աշխատանքի, զբաղվածության և աշխատավարձի համակարգերի գործունեության արդյունավետության բարձրացման առումով կարևոր նշանակություն ունեցող` զբաղմունքների, աշխատողների մասնագիտությունների և ծառայողների պաշտոնների ազգային դասակարգիչը: Դասակարգիչը նախատեսվում է հաստատել 2007թ.:
Ինստիտուտում վերապատրաստվել է սոցիալական ոլորտի 811 մասնագետ: Աշխատանքներ են տարվել մեծ պահանջարկ վայելող մասնագիտությունների համար ուսուցման հայրենական մոդուլային փաթեթներ մշակելու ուղղությամբ:
Համագործակցություն ոչ պետական և միջազգային կազմակերպությունների հետ: Շարունակվել է սերտ համագործակցությունը ոչ պետական և միջազգային կազմակերպությունների հետ:
Համագործակցություն ԼՂՀ սոցիալական ապահովության նախարարության հետ: ՀՀ և ԼՂՀ կառավարությունների համագործակցության ծրագրից բխող միջոցառումների իրականացման ենթածրագրի շրջանակներում մեթոդական և գործնական օգնություն է ցուցաբերվել սոցիալական ապահովագրության և կենսաթոշակային ապահովության, աշխատանքի, աշխատավարձի, զբաղվածության, հաշմանդամների, կանանց և երեխաների հիմնահարցերի լուծման ուղղությամբ վարվող քաղաքականության առումով: Աշխատանքներ են կատարվել ԼՂՀ աշխատանքի պետական տեսչության կայացման, դրա վերահսկողական և սոցիալական մոնիթորինգի գործառույթների կազմակերպման և իրականացման ուղղությամբ:
Փաստաթղթաշրջանառություն: Նախարարությունը 2006թ. ստացել է 722 իրավական ակտ, 6422 պաշտոնական գրություն, քաղաքացիների 7890 դիմում, քաղաքացիների ընդունելության բաժին է դիմել 17226 քաղաքացի:
Քարոզչություն, հասարակության իրազեկում: Կարևորելով հասարակության իրազեկվածության մակարդակի բարձրացումը` նախարարությունն իր գործունեությունը դարձրել է առավել թափանցիկ: Զանգվածային լրատվամիջոցներով եղել է ավելի քան 650 հրապարակում. տարածվել է 40-ից ավելի մամլո հաղորդագրություն, անցկացվել է մամուլի 11 ասուլիս, պատրաստվել և հեռարձակվել են տեսահոլովակներ, տպագրվել են տեղեկատվական գրքույկներ, կազմակերպվել են ֆոկուս-խմբային քննարկումներ, կլոր սեղաններ, սեմինարներ:
Գործարկվում են նախարարության ինտերնետային և ներքին հաղորդակցման կայքերը:
Կենսաթոշակների և ծերության, հաշմանդամության և կերակրողին կորցնելու դեպքում նպաստների չափերը 2019թ....
Դայակների աշխատավարձի փոխհատուցման ծրագիրը կընդլայնվի. շահառու կդառնա 400 կին
Նախկին աշխատելաոճի վերջը եկել է. նախարարի առաջին տեղակալի պաշտոնակատարը վստահեցնում է՝...
Կառավարությունում քննարկվել են հաշմանդամություն ունեցող անձանց խնդիրների լուծման հնարավորությունները
ՀԵՏԵՎԵՔ ՄԵԶ ՍՈՑԻԱԼԱԿԱՆ ՑԱՆՑԵՐՈՒՄ
© 2017. Ձևավորումը "ՆՈՐՔ" հիմնադրամ
Նարեկ Մկրտչյանը հանդիպել է Իրանի Շարիֆ համալսարանի պրոֆեսորադասախոսական անձնակազմի ու ստարտափների...
Վերապատրաստման դասընթացներ՝ մարդկանց թրաֆիքինգի և շահագործման հետ կապված երևույթների կանխարգելման վերաբերյալ...